افغانستان نینگ غزنی ولایتی شهر مرکزیگه 3 کون آلدین هجوم اویوشتیرگن ترور تشکیلاتی طالبان گروهی جنگریلری بیلن خوفسیزلیک کوچلری اورته سیده یوز بیرگن توقنه شوولر دوام ایتماقده.
افغانستان قوراللی کوچلر باشلیغی شریف یفتلی، غزنی گه هجوم قیلگن طالبان جنگریلری نینگ برطرف قیلنگن لیگینی بیراق شهرنینگ بعضی بیر منطقه لریده توقنه شوولرنینگ دوام ایتیب تورگن لیگینی ایتدی.
طالبان اعضالری تینچ اهالی نینگ اویلریگه باریب یشینگن لیگی باعث عملیات نینگ دقتلی بیر شکلده آلیب باریلگن لیگینی معلوم قیلیب، قیسقه مدت جریانیده شهرنی قوتقریب آله جکلرینی افاده ایتدی.
غزنی ولایتی شورا کینگشی باشلیغی اورینباسری امان الله کامرانی هم طالبان نینگ شهر مرکزی نینگ انچه منطقه سینی اوز کنترولی گه آلگن لیگینی و انچه دولت بناسی نینگ اوتگه بیریلگن لیگینی قید ایتدی.
غزنی ولایتی شورا اعضاسی نصیر احمد فقیری هم توقنه شوولرده 30 کیشی اطرافیده تینچ اهالی نینگ اولگن لیگینی بیلدیردی.
غزنی کسلخانه سیدن بیریلگن بیاناتده، اولگن و یره لنگنلر سانی کوپ بولگن لیگی باعث شفاخانه ده جای قالمه گن لیگینی افاده ایتدی.
طالبان گروهی سوزچیسی ذبیح الله مجاهد ایسه، غزنی شهر مرکزی نینگ 70 فایزینی قوللریده توتگن لرینی و اونلب کیشی ملازیم نی اولدیرگن لیکلرینی ادعا ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
